Meningitis chirwere chakaipisisa chine chekuita nekuzvimba kwenhengo dzinochengetedza dzakaputira uropi uye muzongoza, izvo zvinozivikanwa nezita rechirungu kuti meninges. Zviratidzo zvinonyanyozivikanwa zvinoti fivha, kutemwa nemusoro uye kurwadziwa mutsipa. Zvimwe zviratidzo zvinosanganisira kukangaidzika kana kuti kudzungaira, kurutsa, uye kusagona kushivirira chiedza kana ruzha rwakanyanya. Kakawanda vana vadiki vanoita zviratidzo zvisina chirwere chaicho chazvo, zvakadai sekusatana kugumbuka, kuti rukutu, kana kusadya zvakanaka. Kana paine tumapundu, izvi zvinogona kuratidza kuti chii chaicho chakonzera meningitis; semuenzaniso, meningitis inokonzerwa nebhakiteriya rinonzi meningococcal inogona kuvapo pamwe chete netumapundu tunoenderana naizvozvo. Kuzvimba kwacho kunogona kukonzerwa neutachiona, bhakiteria, kana tumwe tunhu tupenyu tudikidiki, uye mamwe madhiragi, asi kari kashoma kuti zviitike. Meningitis inogona kuisa upenyu pangozi pamusana pekuzvimba kunoitikira pedyo neuropi kana nemuzongoza; saka kurwara kwakadai kuri pasi pezvinonzi zvinoda kurapwa nekukurumidza. Kutorwa mvura yemumuzongoza uko kunonzi lumbar puncture kunotarisa kana kusatarisa meningitis. Tsono inopfekerwa mumwena wemuzongoza kuti itore chitorwa chemvura dzecerebrospine (CSF), idzo dzinenge dzakaputira uropi uye muzongoza. Mvura dzacho dzinonzi CSF dzinoongororwa murabhoritari yezvekurapa. Dzimwe mhando dzemeningitis dzinodziviririka nekupa mishonga inodzivirira yemeningococcal, mahumunya, mabayo, neHib. Zvinogonawo kubatsira kana vaya vane mikana yekubatira dzimwe mhando dzemeningitis vakapiwa mishonga inouraya utachiona.